Idén a tutira mentünk
Lassan a végére érünk az őszi-téli felkészülési időszaknak, és lassan elindulunk a megszokott melegvizes edzőtáborunkba: március elején hat hétre Portugáliába utazom. Célom a szezonra változatlan: az ezer és az ötezer egyesé a prioritás. Én már csak ilyen vagyok, és bevált dolgokon amúgy sem szerencsés változtatni. Márpedig ezek nekem beváltak. Aztán majd meglátjuk, mi sül ki belőle, mit hoz az élet.
Két éremért Duisburgba
Közeledünk az év legfontosabb kajak-kenus eseményéhez, a duisburgi világbajnoksághoz. A felkészülésünk a célegyenesbe fordult, ilyenkor már egyre többször és konkrétabban gondolok az előttem álló feladatra, és a kitűzött célokra, ami nem más, mint két vb-érem.
Szegedi töltettel előre!
Jól sikerült világkupán vagyok túl, a szegedi vk-n ezer méteren egyesben második lettem, majd a záró napon ötezer méteren győztem. Örülök az eredményeimnek, még inkább annak, hogy meg tudtam valósítani a versennyel kapcsolatosan előre megfogalmazott elképzeléseimet, és ehhez voltak megfelelő fizikai alapjaim, amit a felkészülés eddigi szakaszában gyűjtöttem.